**IZLOŠCI**

**Poluautomatska sadilica za sadnju presadnica povrća iz spremnika na foliju**

Sadilica ima dva kotača koji se mogu pomjerati na željenu širinu. Na njima su pričvršćena izvršna radna tijela koja se mogu pomjerati na željeni razmak – za papriku 250 mm, tikvicu 600 mm i lubenicu 800 mm. Ta radna tijela buše foliju i ostavljaju rupe u koje djelatnici stavljaju presadnice, a njih zatim pritiskuju četiri kotača. Učinak sadilice je sadnja na jednom hektaru za osam sati s četiri djelatnika (dva sade, a dva iza kontroliraju sadnju). Bez sadilice za takvu sadnju bilo bi potrebno dvostruko više vremena i najmanje deset djelatnika.

**Nosač za brzomontažnu čeku**

Donji dio nosača nabije se u zemlju do graničnika na koji se nasađuje drveni nosač pod kutom od 75 stupnjeva. Na njega dolazi gornji nosač s okvirom za čeku (lovačku kućicu).